钦定古今图书集成/明伦汇编/氏族典/第396卷 > 李伯昇
## 钦定古今图书集成/明伦汇编/氏族典/第396卷 > 李伯昇

按《扬州府志》：“伯昇，泰州人。初为盐徒，与张士诚同起。
士诚据姑苏，以伯昇为浙江行省平章，守湖州，屡侵
常州、长兴，皆败。徐达攻湖州，伯昇固守。达以降将吕
珍徇于城下，乃出降。太祖仍其官。洪武元年，进中书
平章，同知詹事院事，征陕西。二年，大行封赏，世袭指
挥佥事。五年，命为征南右副将军，讨靖州蛮。十三年”，
命守漳州。未几召还，卒。